b'\n_START_ARTICLE_\nVereenigingin rauha\n_START_PARAGRAPH_\nVereenigingin sopimus oli toisen buurisodan p\xc3\xa4\xc3\xa4tt\xc3\xa4nyt rauhansopimus, joka solmittiin Britannian sek\xc3\xa4 Transvaalin ja Oranjen vapaavaltion buurien v\xc3\xa4lill\xc3\xa4 31. toukokuuta 1902 Vereenigingiss\xc3\xa4 etel\xc3\xa4isess\xc3\xa4 Transvaalissa. Sopimuksessa buurit suostuivat kuningas Edvard VII:n alamaisiksi ja korvaukseksi saivat valloitetut maansa takaisin ja lis\xc3\xa4ksi korvauksia sodan aikana tuhotuista maatiloista. Lis\xc3\xa4ksi buureille turvattiin oikeus k\xc3\xa4ytt\xc3\xa4\xc3\xa4 kielt\xc3\xa4\xc3\xa4n afrikaansia kouluissa ja oikeuslaitoksessa, ja heille luvattiin itsehallinto mahdollisimman pian._NEWLINE_Transvaal ja Oranjen vapaavaltio saivat sopimuksen lupaaman t\xc3\xa4yden itsehallinnon jo vuonna 1907.'